《秋日湖上奉访汪司马伯玉时仲淹仲嘉同至》
明代·胡应麟

十载龙门梦寐长，披襟何意共钱塘。轩车骤拥西湖畔，剑佩遥占北斗傍。

业就千秋陵左马，家携二仲胜求羊。漫誇四百临安寺，遍勒新题向草堂。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。